Vandana Shiva

Vandana SHIVA (naskiĝis la  en Dehradun, Barato) estas socia kaj ekologia aktivulino, sciencistino, virinismulino.

Ekde jaroj 1970, ŝi partoprenis la movadon Ĉipko, konsistantan el virinoj brakumantaj arbotrunkojn cele malhelpi ties forhakadon.

Ŝi formiĝis kiel fizikisto pri atoma fiziko, sed, kiel ŝi diris, "tro laŭte aŭdante en internaciaj kunvenoj ĉiujn mensogojn pri agrikulturo de mia lando" ŝi komencis aktiviĝi tiukampe kaj fine diris al si "mi daŭrigos miajn prifizikajn esplorojn pli poste", sed de 20 jaroj ŝi tion ne faris.

En 1982 ŝi fondis la Esplorfonduson por Scienco, Teĥnologio kaj Ekologio (angle RFSTE). En 1991 ŝi fondis la movadon Navdanya Baratskala por protekti diversecon kaj integrecon de la vivantaj riĉfontoj, precipe la lokaj semoj, t. e. la naturaj semoj de Hindio. En decembro 1999 ŝi estis en Seattle apud José Bové, kaj en 2000 en Millau.

Ŝi luktas kontraŭ la intensa kapitalisma agrikulturo regata de la Transnaciaj firmaoj, la GMOj, kaj Patentigo de vivantaĵoj. Ŝia principo fontas el tio, ke "ĉia agrikulturo devas submetiĝi je du ekzamenoj: ekzameno ekologia, kaj ekzameno laŭ Homaj Rajtoj".

Laŭ ŝi "la movado pri ekologia agrikulturo estas ja la movado de civita socio internaciskale, kiu trabatas la vojon al estonto; ĝi estas la plej granda senperforta movado de la planedo". "Mi opinias", ŝi diris, "ke la movado ekologia agrikulturo estas remetanta sur la piedoj mondon, kiu paŝas kapmalsupre ĉiamaniere."

Ŝi ankaŭ diris: "ni iel aranĝis, ke nia movado konsistas en laŭdo al diverseco."

 Verkaro 
eta|Vandana Shiva 2007
(tre nekompleta, temas nur pri la france tradukitaj)
 Moralo kaj agro-industrio (1997)
 Ekolog-virinismo (1999)
 Manĝaĵa terorismo, kiel multnaciaj firmaoj malsatigas Trian Mondon (2001)
 La akvo-milito (2003)
 Vivo ne estas varo (2004)

 Vidu ankaŭ 
Amrita Bhumi

 Eksteraj ligiloj 

 ret-ejo de Navdanja 
 Esperantigo de intervjuo kun Vandanda SHIVA (arkivigite laŭ stato de novembro 2022)
 artikoloj far Vandana SHIVA (angle)
 pri patentigo de semoj (angle) 
 fotoj pri ŝi
 alia intervjuo de ŝi, kie ŝi vastigas kaj profundigas sian idearon 
 intervjuo hispane

Kategorio:Barato
Kategorio:Ekologio
Kategorio:Alimondismo
Kategorio:Barataj pacistoj